b'\n_START_ARTICLE_\nMarko Gerbec\n_START_SECTION_\n\xc5\xbdivljenje in delo\n_START_PARAGRAPH_\nMarko Gerbec (latinizirano: Marcus Gerbezius), je po \xc5\xa1tudiju filozofije v Ljubljani je \xc5\xa1tudiral medicino na Dunaju, v Padovi in Bologni, kjer je leta 1684 promoviral ter bil nato zdravnik v Ljubljani in hi\xc5\xa1ni zdravnik samostana v Sti\xc4\x8dni in Bistri. Na podlagi temeljitih klini\xc4\x8dnih opazovanj in avtopsij je oblikoval nove razlage o vzrokih in poteku bolezni. Napisal je vrsto znanstvenih del, ki so mo\xc4\x8dno vplivala na razvoj medicine v srednji Evropi. Objavil je prvi (leta 1717) opis Adams\xe2\x80\x93Stokesovega sindroma, ki ga je 44 let po objavi citiral znani italijanski anatom Giovanni Battista Morgagni. Na padovski medicinski fakulteti je v "Dvorani \xc5\xa1tiridesetih" tudi portret Marka Gerbca._NEWLINE_V svojih spisih je opozarjal tudi o indikacijah za zdravljenje v Roga\xc5\xa1ki Slatini in Dolenjskih Toplicah._NEWLINE_Gerbec je bil leta 1688 na Dunaju sprejet med redne \xc4\x8dlane Academiae Naturae Curiosorum in leta 1693 s priimkom Intentus eden od ustanoviteljev Academie operosorum Labacensis v Ljubljani, ter v letih 1712-1713 njen predsednik._NEWLINE_Gerbec je utemeljitelj slovenske znanstvene medicine; Po njem se imenjujejo nagrade za posebne zasluge pri delu na zdravstvenem podro\xc4\x8dju katere podeljuje Slovensko zdravni\xc5\xa1ki dru\xc5\xa1tvo.'